CELEX: 32012D0745
Language: sl
Date: 2012-12-03 00:00:00
Title: Izvedbeni sklep Sveta 2012/745/SZVP z dne 3. decembra 2012 o izvajanju Sklepa 2011/486/SZVP o omejevalnih ukrepih proti nekaterim posameznikom, skupinam, podjetjem in subjektom zaradi razmer v Afganistanu

4.12.2012   
            
            
               SL
            
            
               Uradni list Evropske unije
            
            
               L 332/22
            
         IZVEDBENI SKLEP SVETA 2012/745/SZVP
   z dne 3. decembra 2012
   o izvajanju Sklepa 2011/486/SZVP o omejevalnih ukrepih proti nekaterim posameznikom, skupinam, podjetjem in subjektom zaradi razmer v Afganistanu
   SVET EVROPSKE UNIJE JE –
   ob upoštevanju Pogodbe o Evropski uniji in zlasti člena 31(2) Pogodbe,
   ob upoštevanju Sklepa Sveta 2011/486/SZVP z dne 1. avgusta 2011 o omejevalnih ukrepih proti nekaterim posameznikom, skupinam, podjetjem in subjektom zaradi razmer v Afganistanu (1) ter zlasti člena 5 in člena 6(1) Sklepa,
   ob upoštevanju naslednjega:
   
               (1)
            
            
               Svet je 1. avgusta 2011 sprejel Sklep 2011/486/SZVP.
            
         
               (2)
            
            
               Odbor Varnostnega sveta Združenih narodov, ustanovljen v skladu z odstavkom 30 Resolucije Varnostnega sveta 1988 (2011), je 13. avgusta, 15. avgusta, 19. oktobra, 25. oktobra in 2. novembra 2012 posodobil in spremenil seznam posameznikov, skupin, podjetij in subjektov, za katere veljajo omejevalni ukrepi.
            
         
               (3)
            
            
               Zato bi bilo treba Prilogo k Sklepu 2011/486/SZVP ustrezno posodobiti in spremeniti –
            
         SPREJEL NASLEDNJI SKLEP:
   Člen 1
   Priloga k Sklepu 2011/486/SZVP se spremeni, kot je navedeno v Prilogi k temu sklepu.
   Člen 2
   Ta sklep začne veljati na dan objave v Uradnem listu Evropske unije.
   
      V Bruslju, 3. decembra 2012
      
         
            Za Svet
         
         
            Predsednik
         
         N. SYLIKIOTIS
      
   
   
      (1)  UL L 199, 2.8.2011, str. 57.
   
      PRILOGA
      I.   Vnosi na seznamu oseb in subjektov iz Priloge k Sklepu 2011/486/SZVP se nadomestijo z naslednjimi vnosi:
      A.   Osebe, povezane s Talibani
      
                  1.
               
               
                  Nik Mohammad Dost Mohammad (alias Nik Mohammad)
                  Naziv: mevlevi. Razlogi za uvrstitev na seznam: namestnik ministra za trgovino talibanskega režima. Datum rojstva: približno leta 1957. Kraj rojstva: vas Zangi Abad, okrožje Panjwai, provinca Kandahar, Afganistan. Državljanstvo: afganistansko. Drugi podatki: (a) domnevno se zadržuje na mejnem območju med Afganistanom in Pakistanom; (b) pripadnik plemena Noorzai. Datum uvrstitve na seznam ZN: 31. 1. 2001.
                  Dodatne informacije iz povzetka razlogov za uvrstitev na seznam, ki ga je pripravil Odbor za sankcije:
                  Nik Mohammad je bil uvrščen na seznam 31. januarja 2001, ko je bil namestnik ministra za trgovino talibanskega režima, v skladu z resolucijama 1267 (1999) in 1333 (2000) Varnostnega sveta Združenih narodov, ki se nanašata na dejanja in dejavnosti talibanskega režima.
               
            
                  2.
               
               
                  Atiqullah
                  Naziv: (a) hadži; (b) mula. Razlogi za uvrstitev na seznam: namestnik ministra za javna dela v času talibanskega režima. Datum rojstva: približno leta 1962. Kraj rojstva: okrožje Tirin Kot, provinca Uruzgan, Afganistan b) okrožje Arghandab Državljanstvo: afganistansko. Drugi podatki: (a) leta 2010 član talibanskega vrhovnega sveta; (b) domnevno se zadržuje na mejnem območju med Afganistanom in Pakistanom; (c) pripadnik plemena Alizai. Datum uvrstitve na seznam ZN: 31. 1. 2001.
                  Dodatne informacije iz povzetka razlogov za uvrstitev na seznam, ki ga je pripravil Odbor za sankcije:
                  Ko so talibani leta 1996 zavzeli Kabul, je Atiqullah prevzel funkcijo v Kandaharju. Leta 1999 ali 2000 je bil imenovan za prvega namestnika ministra za kmetijstvo, nato pa za namestnika ministra za javna dela talibanskega režima. Po padcu talibanskega režima je postal talibanski operativni uradnik na jugu Afganistana. Leta 2008 je postal namestnik talibanskega guvernerja province Helmand v Afganistanu.
               
            
                  3.
               
               
                  Abdul Kabir Mohammad Jan (alias A. Kabir).
                  Naziv: mevlevi. Razlogi za uvrstitev na seznam: (a) drugi namestnik, gospodarske zadeve, svet ministrov talibanskega režima; (b) guverner province Nangarhar pod talibanskim režimom; (c) vodja vzhodnega območja pod talibanskim režimom. Datum rojstva: okrog leta 1963. Kraj rojstva: (a) okrožje Pul-e-Khumri ali Baghlan Jadid, provinca Baghlan, Afganistan; (b) okrožje Neka, provinca Paktia, Afganistan. Državljanstvo: afganistansko. Drugi podatki: (a) sodeluje pri terorističnih operacijah v vzhodnem Afganistanu; (b) zbira denar od preprodajalcev drog; (c) domnevno se zadržuje na mejnem območju med Afganistanom in Pakistanom; (d) pripadnik plemena Zadran. Datum uvrstitve na seznam ZN: 25. 1. 2001.
                  Dodatne informacije iz povzetka razlogov za uvrstitev na seznam, ki ga je pripravil Odbor za sankcije:
                  Abdul Kabir Mohammad Jan je bil član talibanskega vodstvenega sveta na visoki ravni, kar je sporočil Mohammed Omar oktobra 2006, in je bil imenovan za vojaškega poveljnika vzhodnega območja oktobra 2007.
               
            
                  4.
               
               
                  Mohammad Naim Barich Khudaidad (alias (a) Mullah Naeem Barech; (b) Mullah Naeem Baraich; (c) Mullah Naimullah; (d) Mullah Naim Bareh; (e) Mohammad Naim; (f) Mullah Naim Barich; (g) Mullah Naim Barech; (h) Mullah Naim Barech Akhund; (i) Mullah Naeem Baric; (j) Naim Berich; (k) Haji Gul Mohammed Naim Barich; (l) Gul Mohammad; (m) Haji Ghul Mohammad; (n) Gul Mohammad Kamran).
                  Naziv: mula. Razlogi za uvrstitev na seznam: namestnik ministra za civilno letalstvo talibanskega režima. Datum rojstva: približno leta 1975. Kraj rojstva: vas Lakhi, območje Hazarjuft, okrožje Garmsir, provinca Helmand, Afganistan; (b) vas Laki, okrožje Garmsir, provinca Helmand, Afganistan; (c) vas Lakari, okrožje Garmsir, provinca Helmand, Afganistan; (d) Darvishan, okrožje Garmsir, provinca Helmand, Afganistan; (e) vas De Luy Wiyalah, okrožje Garmsir, provinca Helmand, Afganistan. Državljanstvo: afganistansko. Drugi podatki: (a) član talibanskega Sveta v Gerd-e-Jangalu od junija 2008; (b) član talibanske vojaške komisije od marca 2010; (c) pripadnik talibanov, pristojen za provinco Helmand v Afganistanu od leta 2008; (d) domnevno se zadržuje na mejnem območju med Afganistanom in Pakistanom; (e) pripadnik plemena Barich. Datum uvrstitve na seznam ZN: 23. 2. 2001.
                  Dodatne informacije iz povzetka razlogov za uvrstitev na seznam, ki ga je pripravil Odbor za sankcije:
                  Mohammad Naim je član talibanskega sveta Gerdi Jangal, nekdanji namestnik Akhtarja Mohammada Mansoura Shaha Mohammeda in pomemben član talibanskega vodstvenega odbora. Nadzoruje vojaško bazo na meji med Afganistanom in Pakistanom.
               
            
                  5.
               
               
                  Abdul Baqi Basir Awal Shah (alias Abdul Baqi)
                  Naziv: (a) mevlevi; (b) mula. Razlogi za uvrstitev na seznam: (a) guverner provinc Khost in Paktika v času talibanskega režima; (b) namestnik ministra za informiranje in kulturo talibanskega režima; (c) konzularni oddelek, Ministrstvo za zunanje zadeve talibanskega režima. Datum rojstva: približno med letoma 1960 in 1962. Kraj rojstva: (a) Džalalabad, provinca Nangarhar, Afganistan; (b) okrožje Shinwar, provinca Nangarhar, Afganistan. Državljanstvo: afganistansko. Drugi podatki: (a) domnevno se zadržuje na mejnem območju med Afganistanom in Pakistanom; (b) pripadnik talibanov, pristojen za provinco Nangarhar maja 2008. Datum uvrstitve na seznam ZN: 23. 2. 2001.
                  Dodatne informacije iz povzetka razlogov za uvrstitev na seznam, ki ga je pripravil Odbor za sankcije:
                  Abdul Baqi je bil prvotno guverner provinc Khost in Paktika v času talibanskega režima. Zatem je bil imenovan za namestnika ministra za informiranje in kulturo. Prav tako je služboval v konzularnem oddelku Ministrstva za zunanje zadeve talibanskega režima.
                  Abdul Baqi je bil v letu 2003 vpleten v protivladne vojaške dejavnosti v okrožjih Shinwar, Achin, Naziyan in Dur Baba v provinci Nangarhar. Od leta 2009 je bil vpleten v organizacijo militantnih dejavnosti po vzhodni regiji, zlasti v provinci Nangarhar in mestu Jalalabad.
               
            
                  6.
               
               
                  Rustum Hanafi Habibullah (alias (a) Rostam Nuristani (b) Hanafi Sahib).
                  Naziv: mevlevi. Razlogi za uvrstitev na seznam: namestnik ministra za javna dela v času talibanskega režima. Datum rojstva: okrog leta 1963. Kraj rojstva: Dara Kolum, okrožje Do Aab, provinca Nuristan, Afganistan. Državljanstvo: afganistansko. Drugi podatki: (a) pripadnik talibanov, pristojen za provinco Nuristan, maja 2007; (b) pripadnik plemena Nuristan; (c) domnevno umrl v začetku leta 2012. Datum uvrstitve na seznam ZN: 25. 1. 2001.
               
            
                  7.
               
               
                  Mohammad Wali Mohammad Ewaz (alias Mohammad Wali)
                  Naziv: mevlevi. Razlogi za uvrstitev na seznam: minister na Ministrstvu za preprečevanje nemorale in širjenje kreposti talibanskega režima. Datum rojstva: približno leta 1965. Kraj rojstva: (a) vas Jelawur, okrožje Arghandab, provinca Kandahar, Afganistan; (b) vas Siyachoy, okrožje Panjwai, provinca Kandahar, Afganistan. Državljanstvo: afganistansko. Drugi podatki: (a) domnevno preminul decembra 2006; (b) pripadnik plemena Ghilzai. Datum uvrstitve na seznam ZN: 31. 1. 2001.
                  Dodatne informacije iz povzetka razlogov za uvrstitev na seznam, ki ga je pripravil Odbor za sankcije:
                  Mohammad Wali je na svojem mestu na Ministrstvu za preprečevanje zla in širjenje kreposti med talibanskim režimom pogosto mučil ljudi in uporabljal druga sredstva za ustrahovanje prebivalstva. Po padcu talibanskega režima je še vedno dejaven med talibani v provinci Kandahar v Afganistanu.
               
            
                  8.
               
               
                  Sayed Esmatullah Asem Abdul Quddus (alias (a) Esmatullah Asem (b) Asmatullah Asem (c) Sayed Esmatullah Asem)
                  Naziv: mevlevi. Razlogi za uvrstitev na seznam: (a) namestnik ministra za preprečevanje nemorale in širjenje kreposti v času talibanskega režima; (b) generalni sekretar afganistanske organizacije Rdečega polmeseca (ARSC) v času talibanskega režima. Datum rojstva: približno leta 1967. Kraj rojstva: Qalayi Shaikh, okrožje Chaparhar, provinca Nangarhar, Afganistan. Državljanstvo: afganistansko. Drugi podatki: (a) član talibanskega vrhovnega sveta od maja 2007; (b) domnevno se zadržuje na mejnem območju med Afganistanom in Pakistanom; (c) član talibanske šure v Peševarju; (d) leta 2008 odgovoren za dejavnosti afganistanskih talibanov na plemenskih območjih pod zvezno upravo Pakistana; (e) vodilni strokovnjak za improvizirane eksplozivne naprave, uporabljene v samomorilskih napadih leta 2012. Datum uvrstitve na seznam ZN: 23. 2. 2001.
                  Dodatne informacije iz povzetka razlogov za uvrstitev na seznam, ki ga je pripravil Odbor za sankcije:
                  Ob njegovi uvrstitvi na seznam je bil Sayed Esmatullah Asem generalni sekretar afganistanske organizacije Rdečega polmeseca (ARSC) pod talibani.. Maja 2007 je postal član talibanskega vodstva. Leta 2009 je bil tudi član regionalnega talibanskega sveta.
                  Sayed Esmatullah Asem je poveljeval skupini talibanskih borcev v okrožju Chaparhar v provinci Nangarhar v Afganistanu. Bil je talibanski poveljnik v provinci Konar, ki je leta 2007 odpošiljal samomorilne bombne napadalce v številne province v vzhodnem Afganistanu.
                  Konec leta 2008 je Sayed Esmatullah Asem vodil bazni tabor talibanov na mejnem območju med Afganistanom in Pakistanom.
               
            
                  9.
               
               
                  Ahmad Taha Khalid Abdul Qadir.
                  Naziv: mevlevi. Razlogi za uvrstitev na seznam: guverner afganistanske province Paktia v času talibanskega režima. Datum rojstva: približno leta 1963. Kraj rojstva: provinca Nangarhar, Afganistan; (b) provinca Khost, Afganistan; (c) vas Siddiq Khel, okrožje Naka, provinca Paktia, Afganistan. Državljanstvo: afganistansko. Drugi podatki: (a) pripadnik talibanov, pristojen za provinco Nangarhar v Afganistanu od leta 2011; (b) domnevno se zadržuje na mejnem območju med Afganistanom in Pakistanom; (c) pripadnik plemena Zadran; (d) tesni sodelavec Sirajjudina Jallaloudina Haqqanija. Datum uvrstitve na seznam ZN: 23. 2. 2001.
                  Dodatne informacije iz povzetka razlogov za uvrstitev na seznam, ki ga je pripravil Odbor za sankcije:
                  Taha je bil konec leta 2001 med talibanskim režimom tudi guverner province Kunar. Septembra 2009 je v imenu talibanov vodil provinco Wardak.
               
            
                  10.
               
               
                  Mohammad Shafiq Ahmadi Fatih Khan (alias Mohammad Shafiq Ahmadi)
                  Naziv: mula. Razlogi za uvrstitev na seznam: guverner province Samangan v času talibanskega režima. Datum rojstva: 1956-1957. Kraj rojstva: vas Charmistan, okrožje Tirin Kot, provinca Uruzgan, Afganistan. Državljanstvo: afganistansko. Drugi podatki: pripadnik plemena Hottak. Datum uvrstitve na seznam ZN: 23. 2. 2001.
               
            
                  11.
               
               
                  Abdul Wahab Abdul Ghafar (alias Abdul Wahab)
                  Naziv: mevlevi. Razlogi za uvrstitev na seznam: talibanski odpravnik poslov, Riad, Saudova Arabija; (b) prvi sekretar, talibansko veleposlaništvo, Islamabad, Pakistan. Datum rojstva: približno leta 1973. Kraj rojstva: vas Kuzbahar, okrožje Khogyani, provinca Nangarhar, Afganistan. Državljanstvo: afganistansko. Drugi podatki: (a) leta 2010 član talibanske skupine Quetta Shura; (b) potrjeno preminul decembra 2010 v Pakistanu; (c) pripadnik plemena Khogyani. Datum uvrstitve na seznam ZN: 25. 1. 2001.
               
            
                  12.
               
               
                  Abdul Qadeer Basir Abdul Baseer (alias (a) Abdul Qadir; (b) Ahmad Haji; (c) Abdul Qadir Haqqani; (d) Abdul Qadir Basir)
                  Naziv: (a) general; (b) mevlevi. Razlogi za uvrstitev na seznam: vojaški ataše, talibansko veleposlaništvo, Islamabad, Pakistan. Datum rojstva: 1964. Kraj rojstva: (a) okrožje Surkh Rod, provinca Nangarhar, Afganistan; (b) okrožje Hisarak, provinca Nangarhar, Afganistan. Državljanstvo: afganistansko. Št. potnega lista: D 000974 (afganistanski potni list). Drugi podatki: (a) finančni svetovalec talibanskega vojaškega sveta v Pešavarju in vodja talibanske finančne komisije v Pešavarju; (b) domnevno se zadržuje na mejnem območju med Afganistanom in Pakistanom. Datum uvrstitve na seznam ZN: 25. 1. 2001.
                  Dodatne informacije iz povzetka razlogov za uvrstitev na seznam, ki ga je pripravil Odbor za sankcije:
                  Abdul Qadeer Abdul Baseer je bil v letu 2009 zaposlen kot blagajnik talibanov v Pešavarju v Pakistanu. Bil je finančni svetovalec talibanskemu vojaškemu svetu v Pešavarju in v začetku leta 2010 vodja tamkajšnje talibanske finančne komisije. Osebno dostavlja denar od vodilne talibanske šure do talibanskih skupin po Pakistanu.
               
            
                  13.
               
               
                  Mohammad Sadiq Amir Mohammad
                  Naziv: (a) alhadž; (b) mevlevi. Razlogi za uvrstitev na seznam: vodja afganistanske trgovinske agencije, Pešavar, Pakistan. Datum rojstva: 1934. Kraj rojstva: (a) provinca Ghazni, Afganistan; (b) provinca Logar, Afganistan. Državljanstvo: afganistansko. Št. potnega lista: SE 011252 (afganistanski potni list). Drugi podatki: domnevno mrtev. Datum uvrstitve na seznam ZN: 25. 1. 2001.
                  Dodatne informacije iz povzetka razlogov za uvrstitev na seznam, ki ga je pripravil Odbor za sankcije:
                  Mohammad Sadiq Amir Mohammad je bil član nove šure madžlis, kar naj bi oktobra 2006 sporočil Mohammed Omar.
               
            
                  14.
               
               
                  Agha Jan Alizai (alias (a) Haji Agha Jan Alizai; (b) Hajji Agha Jan; (c) Agha Jan Alazai; (d) Haji Loi Lala; (e) Loi Agha; (f) Abdul Habib)
                  Naziv: hadži. Datum rojstva: (a) 15. 10. 1963; (b) 14. 2. 1973; (c) 1967; (d) okrog leta 1957. Kraj rojstva: (a) vas Hitemchai, provinca Helmand, Afganistan; (b) provinca Kandahar, Afganistan. Državljanstvo: afganistansko. Drugi podatki: (a) vodil je mrežo za trgovanje s prepovedanimi drogami v provinci Helmand, Afganistanu; (b) redno je potoval v Pakistan. Datum uvrstitve na seznam ZN: 4. 11. 2010.
                  Dodatne informacije iz povzetka razlogov za uvrstitev na seznam, ki ga je pripravil Odbor za sankcije:
                  Agha Jan Alizai je vodil eno od največjih mrež za trgovanje s prepovedanimi drogami v Helmandu v Afganistanu in financiral talibane, ki so v zameno zagotavljali zaščito za njegovo trgovanje s prepovedanimi drogami. Leta 2008 se je skupina trgovcev s prepovedanimi drogami, vključno z Alizaijem, dogovorila, da bodo talibanom plačevali davek na zemljo, na kateri raste mak za pridobivanje opija, v zameno pa so se talibani strinjali, da bodo organizirali prevoz narkotikov.
                  Dogovorili so se tudi, da bodo talibani ščitili trgovce s prepovedanimi drogami in njihova skladišča, trgovci pa bodo talibanskim bojevnikom zagotavljali pribežališče in prevoz. Alizai je bil vpleten tudi v nakup orožja za talibane in je redno potoval v Pakistan, kjer se je sestajal z visokimi talibanskimi voditelji. Pomagal je tudi pri priskrbi ponarejenih iranskih potnih listov za pripadnike talibanov, da so ti lahko potovali v Iran na urjenje. Leta 2009 je priskrbel potni list in sredstva talibanskemu poveljniku, da je ta lahko potoval v Iran.
               
            
                  15.
               
               
                  Saleh Mohammad Kakar Akhtar Muhammad (alias Saleh Mohammad)
                  Datum rojstva: (a) okrog leta 1962; (b) 1961. Kraj rojstva: (a) vas Nulgham, okrožje Panjwai, provinca Kandahar, Afganistan; (b) vas Sangesar, okrožje Panjway, provinca Kandahar, Afganistan. Državljanstvo: afganistansko. Drugi podatki: (a) vodil je organizirano mrežo tihotapcev v provincah Kandahar in Helmand, Afganistan; (b) pred tem je vodil laboratorije za proizvodnjo heroina na območju Band-e-Timorja v provinci Kandahar v Afganistanu; (c) bil je lastnik prodajalne avtomobilov v kraju Mirwais Mena v okrožju Dand province Kandahar v Afganistanu; (d) aretiran v obdobju 2008–2009 in priprt v Afganistanu leta 2011; (e) prek poroke povezan z Mullahon Ubaidullahom Akhundom Yarom Mohammadom Akhundom; (f) pripadnik plemena Kakar. Datum uvrstitve na seznam ZN: 4. 11. 2010.
                  Dodatne informacije iz povzetka razlogov za uvrstitev na seznam, ki ga je pripravil Odbor za sankcije:
                  Saleh Mohammad Kakar je vpleten v trgovino s prepovedanimi drogami in je vodil organizirano mrežo tihotapcev v provincah Kandahar in Helmand v Afganistanu za namene talibanskih logističnih in finančnih potreb. Preden so ga prijele afganistanske oblasti, je vodil laboratorije za proizvodnjo heroina na območju Band-e-Timorja v provinci Kandahar, ki so jih varovali talibani.
                  Kakar je bil v stiku z visokimi talibanskimi voditelji, v njihovem imenu je zbiral gotovino od trgovcev s prepovedanimi drogami ter upravljal in skrival finančna sredstva pripadnikov talibanov na visokih mestih. Pristojen je bil tudi za lajšanje plačevanja davkov talibanom s strani trgovcev s prepovedanimi drogami. Kakar je bil lastnik prodajalne avtomobilov v Kandaharju in je talibanom zagotavljal vozila za uporabo v samomorilskih napadih.
               
            
                  16.
               
               
                  Sangeen Zadran Sher Mohammad (alias (a) Sangin; (b) Sangin Zadran; (c) Sangeen Khan Zadran; (d) Sangeen; (e) Fateh; (f) Noori)
                  Naziv: (a) mevlevi (možna oblika: maulvi); (b) mula. Datum rojstva: (a) okrog leta 1976; (b) okrog leta 1979. Kraj rojstva: Tang Stor Khel, okrožje Ziruk, provinca Paktika, Afganistan. Državljanstvo: afganistansko. Drugi podatki: (a) guverner v senci afganistanske province Paktika in poveljnik mreže Haqqani, s talibani povezane militantne skupine, ki deluje na meji med Afaganistanom in Pakistanom. Višji poročnik Sirajuddinu Lallaloudinu Haqqaniju; (b) pripadnik plemena Kharoti. Datum uvrstitve na seznam ZN: 16. 8. 2011.
                  Dodatne informacije iz povzetka razlogov za uvrstitev na seznam, ki ga je pripravil Odbor za sankcije:
                  Sangeen Zadran je vodja uporniškega gibanja v afganistanski provinci Paktika in poveljnik mreže Haqqani, s talibani povezane militantne skupine, ki deluje na meji med Afganistanom in Pakistanom ter vodi uporniške dejavnosti v Afganistanu in je odgovorna za številne pomembne napade. Zadran je višji poročnik vodji mreže Haqqani Sirajuddinu Haqqaniju.
                  Sangeen Zadran pomaga pri vodenju napadalcev v napadih po vsem jugovzhodnem Afganistanu, domnevno naj bi načrtoval in usklajeval gibanje tujih napadalcev v Afganistan. Sodeloval je v številnih napadih z improvizirani eksplozivnimi napravami.
                  Poleg tega je sodeloval tudi pri ugrabitvi afganistanskih in tujih državljanov na obmejnem območju med Afganistanom in Pakistanom.
               
            
                  17.
               
               
                  Jan Mohammad Madani Ikram
                  Naziv: mevlevi. Razlogi za uvrstitev na seznam: odpravnik poslov, talibansko veleposlaništvo, Abu Dabi, Združeni arabski emirati. Datum rojstva: 1954–1955. Kraj rojstva: vas Siyachoy, okrožje Panjwai, provinca Kandahar, Afganistan. Državljanstvo: afganistansko. Drugi podatki: (a) domnevno se zadržuje na mejnem območju med Afganistanom in Pakistanom; (b) pripadnik plemena Alizai. Datum uvrstitve na seznam ZN: 25. 1. 2001.
               
            
                  18.
               
               
                  Abdul Manan Mohammad Ishak
                  Naziv: mevlevi. Razlogi za uvrstitev na seznam: (a) prvi sekretar, talibansko veleposlaništvo, Riad, Saudova Arabija; (b) trgovinski ataše, talibansko veleposlaništvo, Abu Dabi, Združeni arabski emirati. Datum rojstva: 1940–1941. Kraj rojstva: vas Siyachoy, okrožje Panjwai, provinca Kandahar, Afganistan. Državljanstvo: afganistansko. Datum uvrstitve na seznam ZN: 25. 1. 2001.
                  Dodatne informacije iz povzetka razlogov za uvrstitev na seznam, ki ga je pripravil Odbor za sankcije:
                  Adbul Manan je postal višji poveljnik talibanov v provincah Paktia, Paktika in Khost v vzhodnem Afganistanu. Bil je tudi odgovoren za prehajanje talibanskih bojevnikov in orožja prek afganistansko-pakistanske meje.
               
            
                  19.
               
               
                  Din Mohammad Hanif (alias (a) Qari Din Mohammad; (b) Iadena Mohammad)
                  Naziv: kari. Razlogi za uvrstitev na seznam: (a) minister za načrtovanje talibanskega režima; (b) minister za visoko šolstvo v času talibanskega režima. Datum rojstva: (a) okoli leta 1955; (b) 1. 1. 1969 (kot Iadena Mohammad). Kraj rojstva: (a) vas Shakarlab, okrožje Yaftali Pain, provinca Badakhshan, Afganistan; (b) Badakhshan (kot Iadena Mohammad). Državljanstvo: afganistansko. Potni list št.: OA 454044 (kot Iadena Mohammad). Drugi podatki: (a) član talibanskega vrhovnega sveta, pristojen za provinci Takhar in Badakhshan; (b) domnevno se zadržuje na mejnem območju med Afganistanom in Pakistanom. Datum uvrstitve na seznam ZN: 25. 1. 2001.
               
            B.   Subjekti ter druge skupine in podjetja, povezana s talibani
      
                  1.
               
               
                  Menjalnica Haji Khairullah Haji Sattar (alias (a) Hai Khairullah Money Exchange; (b) Haji Khair Ullah Money Service; (c) Haji Salam Hawala; (d) Haji Hakim Hawala; (e) Haji Alim Hawala; (f) Sarafi-yi Haji Khairullah Haji Satar Haji Esmatullah; (g) Haji Khairullah-Haji Sattar Sarafi; (h) Haji Khairullah and Abdul Sattar and Company)
                  Naslov: (a) poslovalnica št. 1: (i) Chohar Mir Road, Kandahari Bazaar, Quetta City, provinca Balučistan, Pakistan; (ii) soba številka 1, Abdul Sattar Plaza, Hafiz Saleem Street, Munsafi Road, Quetta, provinca Balučistan, Pakistan; (iii) trgovina številka 3, Dr. Bano Road, Quetta, provinca Balučistan, Pakistan; (iv) številka pisarne 3, blizu Fatima Jinnah Road, Dr. Bano Road, Quetta, provinca Balučistan, Pakistan; (v) Kachara Road, Nasrullah Khan Chowk, Quetta, provinca Balučistan, Pakistan; (vi) Wazir Mohammad Road, Quetta, provinca Balučistan, Pakistan; (b) poslovalnica št. 2: Pešavar, provinca Khyber Paktunkhwa, Pakistan; (c) poslovalnica št. 3: Moishah Chowk Road, Lahore, provinca Pandžab, Pakistan; (d) poslovalnica št. 4: Karači, provinca Sindh, Pakistan; (e) poslovalnica št. 5: (i) Larran Road številka 2, Chaman, provinca Balučistan, Pakistan; (ii) Chaman Central Bazaar, Chaman, provinca Balučistan, Pakistan; (f) poslovalnica št. 6: trgovina številka 237, trg Shah Zada (znan tudi kot Sarai Shahzada), območje Puli Khisti, policijsko okrožje 1, Kabul, Afganistan, telefon: +93-202-103386, +93-202-101714, 0202-104748, prenosni telefon: +93-797-059059, +93-702-222222; (g) poslovalnica št. 7: (i) trgovini številka 21 in 22, 2. nadstropje, trg Kandahar City Sarafi, Kandahar, provinca Kandahar, Afganistan; (ii) trg New Sarafi, 2. nadstropje, Kandahar, provinca Kandahar, Afganistan; (iii) trg Safi, Kandahar, provinca Kandahar, Afganistan; (h) poslovalnica št. 8: Gereshk, okrožje Nahr-e Saraj, provinca Helmand, Afganistan; (i) poslovalnica št. 9: (i) Lashkar Gah Bazaar, Lashkar Gah, okrožje Lashkar Gah, provinca Helmand, Afganistan; (ii) trg Haji Ghulam Nabi, 2. nadstropje, okrožje Lashkar Gah, provinca Helmand, Afganistan; (j) poslovalnica št. 10: (i) apartmaja številka 196 in 197, 3. nadstropje, trg Khorasan, Herat, provinca Herat, Afganistan; (ii) trg Khorasan, Shahre Naw, okrožje 5, Herat, provinca Herat, Afghnistan; (k) poslovalnica št. 11: (i) trg Sarafi, okrožje Zaranj, provinca Nimroz, Afganistan; (ii) trg Ansari, 2. nadstropje, provinca Nimroz, Afganistan; (l) poslovalnica št. 12: trg Sarafi, Wesh, okrožje Spin Boldak, Afganistan; (m) poslovalnica št. 13: trg Sarafi, Farah, Afganistan; (n) poslovalnica št. 14: Dubaj, Združeni arabski emirati; (o) poslovalnica št. 15: Zahedan, Iran; (p) poslovalnica št. 16: Zabul, Iran. Davčna številka in številka dovoljenja: (a) pakistanska nacionalna davčna številka: 1774308; (b) pakistanska nacionalna davčna številka: 0980338; (c) pakistanska nacionalna davčna številka: 3187777; (d) afganistanska številka dovoljenja za opravljanje storitev ponudnika denarnih storitev: 044. Drugi podatki: (a) talibanski voditelji so leta 2011 menjalnico Haji Khairullah Haji Sattar uporabljali za nakazovanje denarja talibanskim poveljnikom, da so lahko financirali bojevnike in operacije v Afganistanu; (b) povezana je z Abdulom Sattarjem Abdulom Mananom in Khairullahom Barakzaijem Khudaijem Nazarjem. Datum uvrstitve na seznam ZN: 29. 6. 2012.
                  Dodatne informacije iz povzetka razlogov za uvrstitev na seznam, ki ga je pripravil Odbor za sankcije:
                  Solastnika menjalnice Haji Khairullah Haji Sattar (HKHS) sta Abdul Satar Abdul Manan in Khairullah Barakzai Khudai Nazar. Satar in Khairullah sta skupaj opravljala dejavnost menjave denarja v Afganistanu, Pakistanu in Dubaju v Združenih arabskih emiratih. Talibanski voditelji so prek HKHS pošiljali denar talibanskim guvernerjem v senci in poveljnikom ter za talibane prejemali nakazila v obliki hawale (neuradne storitve v plačilnem prometu). Leta 2011 so talibanski voditelji prek HKHS nakazovali denar talibanskim poveljnikom v Afganistanu. Konec leta 2011 je bil prek poslovalnice HKHS v mestu Lashkar Gah, provinca Helmand, Afganistan, nakazan denar talibanskemu guvernerju v senci province Helmand. Sredi leta 2011 je talibanski poveljnik prek poslovalnice HKHS na mejnem območju med Afganistanom in Pakistanom financiral bojevnike in operacije v Afganistanu. Talibani so vsak mesec položili večji znesek pri tej poslovalnici HKHS, talibanski poveljniki pa so tako prek katere koli poslovalnice HKHS imeli dostop to teh sredstev. Talibansko osebje je leta 2010 prek HKHS nakazalo denar za hawale v Afganistanu, kjer so operativni poveljniki imeli dostop do sredstev. Konec leta 2009 je vodja poslovalnice HKHS v mestu Lashkar Gah nadzoroval prenos talibanskih sredstev prek HKHS.
               
            II.   Spodnji vnosi se dodajo na seznam iz Priloge k Sklepu 2011/486/SZVP.
      A.   Osebe, povezane s talibani
      
                  1.
               
               
                  Abdul Rauf Zakir (alias Qari Zakir)
                  Naziv: kari. Datum rojstva: med letoma 1969 in 1971. Kraj rojstva: provinca Kabul, Afganistan. Državljanstvo: afganistansko. Drugi podatki: (a) vodja samomorilskih napadov mreže Haqqani pod Sirajuddinom Jallaloudinom Haqqanijem in vseh napadov v provincah Kabul, Takhar, Kunduz in Baghlan. (b) Nadzoruje urjenje samomorilskih napadalcev in daje navodila o izdelavi improviziranih eksplozivnih naprav (IEDs). Datum uvrstitve na seznam ZN: 5. 11. 2012.
               
            B.   Subjekti ter druge skupine in podjetja, povezana s talibani
      
                  1.
               
               
                  Mreža Haqqani (alias HQN)
                  Drugi podatki: (a) mreža talibanskih bojevnikov, ki se zadržujejo na mejnem območju med provinco Khost v Afganistanu in Severnim Vaziristanom v Pakistanu. (b) Mrežo je vzpostavil Jalaluddin Haqqani, trenutno pa jo vodi njegov sin Sirajuddin Jallaloudine Haqqani. Drugi člani, uvrščeni na seznam, so Nasiruddin Haqqani, Sangeen Zadran Sher Mohammad, Abdul Aziz Abbasin, Fazl Rabi, Ahmed Jan Wazir, Bakht Gul, Abdul Rauf Zakir. (c) Člani mreže so odgovorni za samomorilske napade in načrtovane atentate ter ugrabitve v Kabulu in drugih afganistanskih provincah. (d) Povezani so z združbami Al Kaida, Islamsko gibanje Uzbekistana, Tehrik-e Taliban iz Pakistana, Lashkar I Jhangvi in Jaish-IMohammed. Datum uvrstitve na seznam ZN: 5. 11. 2012